Drobné vodné živočíchy - Pŕhlivce

Nezmar je mnohobunkový živočích / 2mm až 2cm/. Pohybuje sa nožným diskom. Má 4 – 6 ramien okolo ústneho otvoru Na ramenách je mnoho pŕhlivých buniek . Vonkajšia vrstva buniek chráni telo, vnútorná vrstva vystiela tráviacu dutinu. Ústno – vyvrhovací otvor slúži na príjem potravy aj na vylúčenie nestrávených zvyškov. Prijíma kyslík z vody celým telom. Nezmar má rozptýlenú nervovú sústavu. Rozmnožuje sa nepohlavne – pučaním aj pohlavne – pohlavnými bunkami. Je to obojpohlavný živočích. Má schopnosť regenerácie – obnova poškodených alebo stratených častí tela.